
Az üzleti terv pénzügyi instrumentumai nemzetközi perspektívában

A magyar és a nemzetközi szakirodalomban, az általam választott megközelítésben nem készült feldolgozása a témakörnek. Dolgozatom aktualitását és újdonságát éppen az adja, hogy a vállalkozások dinamikusan változó társadalmi és gazdasági környezetben –tekintettel a pénzügyi, gazdasági válságok megpróbáltatásainak kitéve– működnek, amelyek meghatározzák a működésüket és jövőbeli sorsukat is.
 
A dolgozatom célja az, hogy bemutassa azokat a módszereket, eljárásokat, következtetéseket, amelyek az üzleti tervvel kapcsolatosan a nemzetközi szakirodalomban megjelentek, illetve elkülönítse azokat a tényezőket, amelyek egy sikeres vállalkozás indítása és üzemeltetés faktorai, ellenben a negatív irányba vezető tényezőkkel, amelyek az üzleti terv pénzügyi részében nem ajánlott használni.
 
A dolgozat a legújabb nemzetközi szakirodalomban megjelent üzleti tervekkel kapcsolatos elemzéseket mutatja be, területileg behatároltan. Ahogy a cím is utal erre, két fontos témát részletez. Az üzleti terv és a pénzügyi részeinek bemutatását, valamint mindezek megjelenését a mintavételezési elemzésekben. Mivel ezzel kapcsolatos mintavételezési eljárásra ez idáig Magyarországon nem került sor, a dolgozat mindezek megalapozását szolgálja. A dolgozat súlyponti kérdése, a sikeres üzleti tervet meghatározó elemek feltárása, leképezése a nemzetközi szakirodalomból. Az összetevők közül a legfontosabbak a pénzügyi részek. Ez adja az üzleti tervek lelkét. A sikeres üzleti tervek legfontosabb jellemzője, az összetevők koherens összefonódása a pénzügyi tervezéssel. A dolgozat három részre tagolódik. Az első részben az alap fundamentumok bemutatására kerül sor. Így a felhasznált forrásokat, és alapfogalmak részletezését mutatja be. A második rész a különböző szakirodalmi megállapítások összehasonlító elemzését jeleníti meg. A harmadik, utolsó rész pedig a következtetéseket ismerteti, iránytűt mutatva a későbbi kutatásoknak.



